Masten Gregory je pokojni ameriški dirkač. Debitiral je na Veliki nagradi Monaka v sezoni 1957 in takoj osvojil tretje mesto. V sezoni je osvojil nato še dve četrti mesti na treh dirkah na katerih je še nastopil. Po slabši sezoni 1958 brez točk je v sezoni 1959 na Veliki nagradi Nizozemske osvojil tretje mesto, na Veliki nagradi Portugalske pa drugo mesto, rezultat kariere. V naslednjih petih sezonah je osvojil le še eno točko v sezoni 1962, po sezoni 1965 pa se je upokojil kot dirkač Formule 1. Leta 1965 je zmagal na dirki 24 ur Le Mansa. Leta 1983 je umrl v spanju zaradi srčnega napada.